text: lit de parade
  
  publiceret: 2022-08-22 10:28:13+02:00
  Lit de parade er den skik, at man lader prominente personers lig ligge til offentlig beskuelse inden begravelsen.
  Oprindelig betegnede lit de parade en pragtseng til flere forskellige ceremonielle formål; særlig i Frankrig, hvor sovegemakket blev anvendt som audiensgemak. Før i tiden blev en sådan lit de parade således brugt både ved bryllupper, modtagelse af gæster og ved dødsfald.